Γ.Σ. Μαρκό

Ο **Γυμναστικός Σύλλογος «Μαρκό»** είναι ελληνικό ποδοσφαιρικό σωματείο το οποίο εδρεύει στο Μαρκόπουλο Μεσογαίας και ιδρύθηκε το 1927. Στο λογότυπο του απεικονίζεται ένα αμπελόφυλλο, ενώ τα χρώματα του είναι το πράσινο και το λευκό. Επίσημη αγωνιστική έδρα του αποτελεί το Δημοτικό Στάδιο Μαρκοπούλου Μεσογαίας. Αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2) με την επωνυμία «**Γυμναστικός Σύλλογος Μαρκοπούλου Μαρκό [[Ποδοσφαιρική Ανώνυμη Εταιρεία]]**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Μαρκό**».

Διατηρεί τμήμα ποδοσφαίρου, ενώ παλαιότερα διατηρούσε και τμήματα στίβου, καλαθοσφαίρισης, πετοσφαίρισης, ποδηλασίας (έτος ίδρυσης 2016) και επιτραπέζιας αντισφαίρισης. 

Το τμήμα ποδοσφαίρου ανήκει στη δύναμη της Ε.Π.Σ. Ανατολικής Αττικής και αγωνιζόταν επί σειρά ετών στις διοργανώσεις της Δ΄ Εθνικής και της Γ΄ Εθνικής, ενώ τα τελευταία χρόνια συμμετείχε στο τοπικό πρωτάθλημα της Ε.Π.Σ. Ανατολικής Αττικής.

## Ιστορία
Ο **Γ.Σ. Μαρκό** ιδρύθηκε το 1927 και το 1930 αναγνωρίστηκε επίσημα από το Πρωτοδικείο Αθηνών κατόπιν της υπ΄ αριθμόν 7839 απόφασης. Το 1961 αναγνωρίστηκε επίσημα από την Ε.Π.Ο. με Αριθμό Μητρώου 932 και εντάχθηκε στην Ε.Π.Σ. Αθηνών, ξεκινώντας την επίσημη αγωνιστική του δράση τη σεζόν 1961–62. 

Το 1969 βρέθηκε για πρώτη φορά στο κορυφαίο πρωτάθλημα της Ε.Π.Σ. Αθηνών, όπου και αγωνίστηκε για πρώτη φορά από τη σεζόν 1969–70 μέχρι και τη σεζόν 1972–73. Το 1978 επιστρέφει εκ νέου στο κορυφαίο πρωτάθλημα της Α΄ Κατηγορίας Ε.Π.Σ. Αθηνών, όπου και από τη σεζόν 1978–79 καθιερώθηκε. 

Το 1984 αναδείχθηκε υπερπρωταθλητής Ε.Π.Σ. Αθηνών και προβιβάστηκε στην Εθνική Ερασιτεχνική Κατηγορία, όπου και αγωνίστηκε τις χρονιές 1984–85, 1985–86 και 1986–87. Το 1994 αναδείχθηκε πρωταθλήτρια Ε.Π.Σ. Αθηνών και προβιβάστηκε στα εθνικά πρωταθλήματα, όπου καθιερώθηκε στα πρωταθλήματα της Δ΄ Εθνικής και της Γ΄ Εθνικής για περισσότερο από μια 15ετία και συγκεκριμένα μέχρι και το 2010. 

Το 1995 κατέκτησε αμέσως το πρωτάθλημα της Δ΄ Εθνικής και προβιβάστηκε στην Γ΄ Εθνική όπου αγωνίστηκε από την περίοδο 1995–96 μέχρι και τη σεζόν 2004–05 με την επωνυμία «**[[Ποδοσφαιρική Ανώνυμη Εταιρεία]] Γυμναστικός Σύλλογος Μαρκό Μαρκοπούλου**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Μαρκό**». Ακολούθως αγωνίστηκε στο πρωτάθλημα της Δ΄ Εθνικής από την περίοδο 2005–06 μέχρι και την περίοδο 2009–10, όπου υποβιβάστηκε στο τοπικό πρωτάθλημα της Ε.Π.Σ. Ανατολικής Αττικής έπειτα από 16 χρόνια παρουσίας στα εθνικά πρωταθλήματα της Γ΄ Εθνικής και της Δ΄ Εθνικής. Το 2019 κατέκτησε το πρωτάθλημα της Ε.Π.Σ. Ανατολικής Αττικής και κέρδισε την επάνοδο στα εθνικά πρωταθλήματα.

Το 1984 ήταν φιναλίστ του Κυπέλλου Ε.Π.Σ. Αθηνών και το 1994 αναδείχθηκε Κυπελλούχος, επικρατώντας στον τελικό έναντι του Α.Ο. Αγίου Ιεροθέου Περιστερίου. Επίσης, τις χρονιές 2006, 2007 και 2018 υπήρξε φιναλίστ του Κυπέλλου Ε.Π.Σ. Ανατολικής Αττικής.

Τη σεζόν 2019–20 τερμάτισε στη 2η θέση του 6ου Ομίλου της Γ΄ Εθνικής ως 4η κατηγορία πλέον. Τη σεζόν 2020–21 τερμάτισε στην 9η θέση του 6ου ομίλου και υποβιβάστηκε στα τοπικά πρωταθλήματα. Τη σεζόν 2021–22 κατέκτησε το πρωτάθλημα της Α΄ Κατηγορίας Ε.Π.Σ. Ανατολικής Αττικής και την 3η θέση στο Πρωτάθλημα Πρωταθλητριών Ε.Π.Σ. 2022 και κέρδισε την επιστροφή στην Γ΄ Εθνική Κατηγορία.

Την σεζόν 2024–25 κατέκτησε την πρώτη θέση του 4ου ομίλου στην Γ Εθνική και την ιστορική άνοδο στην Σούπερ Λιγκ 2 (δεύτερη τη τάξει κατηγορία) για πρώτη φορά στην ιστορία του.

Την σεζόν 2025–26 ο Γ.Σ. Μαρκό έγραψε χρυσή σελίδα στην ιστορία της αφού με προπονητή τον Σούλη Παπαδόπουλο τερμάτισε στην τρίτη θέση του Νοτίου ομίλου της Σούπερ Λιγκ 2 που είναι και η υψηλότερη που έχει λάβει ποτέ στην ιστορία του σε όλες τις βαθμίδες του Ελληνικού ποδοσφαίρου.

## Τίτλοι
* Πρωτάθλημα Γ΄ Εθνικής: 2024–25
* Πρωτάθλημα Δ΄ Εθνικής: 1994–95 (2ος Όμιλος)
* Πρωτάθλημα Ε.Π.Σ. Αθηνών: 1983–84, 1993–94 
* Πρωτάθλημα Ε.Π.Σ. Ανατολικής Αττικής: 2018–19, 2021–22

## Ρόστερ

 
 
 
 

 

 
 
 
 
 
 
  

 

 
 
 

 

  
 

## Διοίκηση Π.Α.Ε.

## Παραπομπές


## Εξωτερικοί σύνδεσμοι
* Ο Γ.Σ. Μαρκό στην Ε.Π.Σ. Ανατολικής Αττικής

Κατηγορία:Γ.Σ. Μαρκό
Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1927
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1927
Κατηγορία:Ελληνικοί σύλλογοι ποδηλασίας